CELEX: 32015R0588
Language: fi
Date: 2015-04-14 00:00:00
Title: Komission täytäntöönpanoasetus (EU) 2015/588, annettu 14 päivänä huhtikuuta 2015 , lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun täytäntöönpanoasetuksen (EU) N:o 470/2014 muuttamisesta

15.4.2015   
            
            
               FI
            
            
               Euroopan unionin virallinen lehti
            
            
               L 98/6
            
         KOMISSION TÄYTÄNTÖÖNPANOASETUS (EU) 2015/588,
   annettu 14 päivänä huhtikuuta 2015,
   lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun täytäntöönpanoasetuksen (EU) N:o 470/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1) ja erityisesti sen 9 artiklan 4 kohdan ja 14 artiklan 1 kohdan,
   sekä katsoo seuraavaa:
   
               (1)
            
            
               Komissio antoi 13 päivänä toukokuuta 2014 täytäntöönpanoasetuksen (EU) N:o 470/2014 (2) jäljempänä ’lopullisen polkumyyntitullin käyttöönotosta annettu asetus’, ja täytäntöönpanoasetuksen (EU) N:o 471/2014 (3), jäljempänä ’lopullisten tasoitustullien käyttöönotosta annettu asetus’.
            
         
               (2)
            
            
               Lopullisen polkumyyntitullin käyttöönotosta annetussa asetuksessa määritettiin otokseen kuulumattomien yhteistyössä toimineiden yritysten polkumyyntimarginaaliksi 84,7 prosenttia (4). Kyseisiin yrityksiin sovellettavaksi vahingon korjaavaksi tasoksi määritettiin 36,5 prosenttia (5).
            
         
               (3)
            
            
               Näistä yrityksistä kolme ei toiminut yhteistyössä rinnakkaisessa tukien vastaisessa tutkimuksessa, minkä vuoksi niiden lopulliseksi tasoitustulliksi määritettiin 17,1 prosenttia (6). Kyseiset yritykset ovat
               
                           —
                        
                        
                           Henan Ancai Hi-Tech Co., Ltd.,
                        
                     
                           —
                        
                        
                           Henan Succeed Photovoltaic Materials Corporation ja
                        
                     
                           —
                        
                        
                           Zibo Jinxing Glass Co. Ltd.
                        
                     
         
               (4)
            
            
               Lopullisen polkumyyntitullin käyttöönotosta annetun asetuksen johdanto-osan 167 kappaleen mukaisesti rinnakkaisissa tutkimuksissa, joissa tukimarginaalit ovat alemmat kuin vahingon korjaava taso, lopullinen tasoitustulli olisi otettava käyttöön todettujen tukimarginaalien tasoisena ja lopullinen polkumyyntitulli olisi otettava käyttöön vahingon korjaavaan tasoon asti.
            
         
               (5)
            
            
               Tällä perusteella niiden kolmen yrityksen osalta, jotka toimivat yhteistyössä polkumyyntitutkimuksessa mutta eivät toimineet yhteistyössä rinnakkaisessa tukien vastaisessa tutkimuksessa, polkumyynnin ja tukien vastaiset tullit olisi otettava käyttöön seuraavasti:
               
                           Yritys
                        
                        
                           Tukimarginaali
                        
                        
                           Polkumyyntimarginaali
                        
                        
                           Vahingon korjaava taso
                        
                        
                           Tasoitustulli
                        
                        
                           Polkumyyntitulli
                        
                     
                           Muut yritykset, jotka toimivat yhteistyössä polkumyyntitutkimuksessa mutteivät rinnakkaisessa tukien vastaisessa tutkimuksessa
                        
                        
                           17,1 %
                        
                        
                           84,7 %
                        
                        
                           36,5 %
                        
                        
                           17,1 %
                        
                        
                           19,4 %
                        
                     
         
               (6)
            
            
               Tästä seuraa, että lopullisen polkumyyntitullin käyttöönotosta annetun asetuksen johdanto-osan 167 kappaleeseen olisi sisällyttävä myös edellä olevassa johdanto-osan kappaleessa esitetyt tiedot asianomaisten kolmen yrityksen osalta.
            
         
               (7)
            
            
               Tästä seuraa myös, että lopullisen polkumyyntitullin käyttöönotosta annetun asetuksen 1 artiklan 2 kohtaa olisi muutettava.
            
         
               (8)
            
            
               Jos lopullisen polkumyyntitullin käyttöönotosta annetun asetuksen 1 artiklan 2 kohdan mukaisesti maksettujen tai kirjattujen tullien määrä ylittää tämän asetuksen mukaiset tullit, ylittävä määrä palautetaan tai peruutetaan. Sama koskee saman asetuksen 2 artiklan nojalla lopullisesti kannettuja väliaikaisia tulleja.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 470/2014 1 artiklan 2 kohdassa oleva taulukko seuraavalla taulukolla:
   
      
                  ”Yritys
               
               
                  Polkumyyntitulli
               
               
                  Taric-lisäkoodi
               
            
                  Xinyi PV Products (Anhui) Holdings Ltd
               
               
                  36,1 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  9,1 %
               
               
                  B944
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  29,3 %
               
               
                  B945
               
            
                  Henan Yuhua New Material Co., Ltd
               
               
                  0,4 %
               
               
                  B946
               
            
                  Muut liitteessä I luetellut yhteistyössä toimivat yritykset, joita ei luetella komission täytäntöönpanoasetuksen (EU) N:o 471/2014 (7) liitteessä I
               
               
                  19,4 %
               
               
                   
               
            
                  Muut liitteessä I luetellut yhteistyössä toimivat yritykset
               
               
                  24,1 %
               
               
                   
               
            
                  Kaikki muut yritykset
               
               
                  25,0 %
               
               
                  B999
               
            
   2 artikla
   1.   Palautetaan tai peruutetaan täytäntöönpanoasetuksen (EU) N:o 470/2014 1 tai 2 artiklan nojalla maksetut tai kirjatut tullit siltä osin kuin ne ylittävät tämän asetuksen 1 artiklan mukaisesti vahvistetut tullit.
   2.   Palauttamista tai peruuttamista on pyydettävä kansallisilta tulliviranomaisilta voimassa olevan tullilainsäädännön mukaisesti asetuksen (ETY) N:o 2913/92 (8) 236 artiklan 2 kohdassa vahvistetussa määräajassa.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan taannehtivasti 15 päivästä toukokuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  Komission täytäntöönpanoasetus (EU) N:o 470/2014, annettu 13 päivänä toukokuuta 2014, lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta (EUVL L 142, 14.5.2014, s. 1).
   
      (3)  Komission täytäntöönpanoasetus (EU) N:o 471/2014, annettu 13 päivänä toukokuuta 2014, lopullisten tasoitustullien käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa (EUVL L 142, 14.5.2014, s. 23).
   
      (4)  Ks. lopullisen polkumyyntitullin käyttöönotosta annetun asetuksen johdanto-osan 60 ja 167 kappale.
   
      (5)  Ks. lopullisen polkumyyntitullin käyttöönotosta annetun asetuksen johdanto-osan 167 kappale.
   
      (6)  Ks. lopullisten tasoitustullien käyttöönotosta annetun asetuksen 1 artikla.
   
      (7)  Komission täytäntöönpanoasetus (EU) N:o 471/2014, annettu 13 päivänä toukokuuta 2014, lopullisten tasoitustullien käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa, EUVL L 142, 14.5.2014, s. 23.”
   
      (8)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).